สำนักงานเขตบางกอกน้อย โดยฝ่ายสิ่งแวดล้อมและสุขาภิบาล ดำเนินการตรวจสอบเมื่อวันที่ 18 เมษายน 2566 พบบ้านเลขที่ 59/23 ซอยสุริยาพรเทพ แขวงบ้านช่างหล่อ เขตบางกอกน้อย กรุงเทพฯ เลี้ยงสุนัขพันธุ์ลาบราดอร์ จำนวน 8 ตัว โดยเลี้ยงไว้ในห้องแอร์ และจะปล่อยสุนัขออกมากินอาหารและขับถ่ายบริเวณด้านนอกห้อง ทำให้เกิดกลิ่นเหม็นและมีขนสุนัขฟุ้งกระจายจริง  จึงได้ออกหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ดังนี้ 1. ให้จัดสถานที่เลี้ยงให้เหมาะสม มีขนาด แสงสว่าง การระบายอากาศที่เพียงพอ และมีระบบระบายน้ำที่ดีไม่ก่อให้เกิดกลิ่นเหม็นรบกวนผู้พักอาศัยใกล้เคียง  2. รักษาความสะอาดของสถานที่เลี้ยงให้สะอาดอยู่เสมอ เพื่อป้องกันการหมักหมมและเป็นที่อยู่ของแมลงและสัตว์นำโรค 3. ดูแลไม่ให้สุนัขส่งกลิ่นเหม็นและส่งเสียงดังรบกวนผู้พักอาศัยใกล้เคียง ทั้งนี้เจ้าหน้าที่จะตรวจสอบติดตามผลและดำเนินการตามอำนาจหน้าที่ต่อไป
ขออนุญาตร้องเรียนเรื่องบ้านข้างเคียงนำสุนัขจำนวนมากมาเลี้ยงในเขตชุมชน       เนื่องด้วยกระผมพักอาศัยอยู่ในซอยสุริยาพรเทพ เขตบางกอกน้อย  บ้านอยู่ด้านในสุด  มีบ้านข้างเคียงได้เลี้ยงสุนัขสายพันธุ์ต่างๆเพื่อการค้า  เปิดแอร์ให้สุนัขทั้งวัน ซึ่งบ้านของกระผมอยู่ด้านหลังคอมฯแอร์ได้รับผลกระทบโดยตรงคือ ขนสุนัขได้กระจายไปทั่วบริเวณบ้านของกระผมและบริเวณใกล้เคียงจำนวนมาก เสื้อผ้าที่ตากไว้ก็มีขนสุนัขเต็มไปหมด อีกทั้งหลานๆซึ่งยังเล็กก็เกิดเป็นโรคภูมิแพ้ไปแล้ว  ขณะนี้มลภาวะบริเวณนี้มีทั้งขนสัตว์และกลิ่นของสุนัขที่เหม็นมาก  บ้านเรือนที่อยู่บริเวณใกล้เคียงก็เคยร้องเรียนไปหลายรอบแล้วแต่ป็ไม่ได้รับการแก้ไข  จึงอยากวอนขอความกรุณาช่วยแก้ไขปัญหานี้ให้กระผมและชาวบ้านระแวกนี้ด้วยครับ  ขอบคุณครับ
เรื่องขนสัตว์ที่ฟุ้งกระจายจะแก้ปัญหายังครับ